**Pressemelding**15. juni 2017

**Snillere mobilregninger etter ferie også utenfor EU**

**15. juni ble den mye omtalte EU-reguleringen av markedet for mobiltjenester iverksatt, og alle mobilselskaper tilbyr nå kundene sine like betingelser i EU som hjemme. Komplett Mobil strekker seg enda lengre og kutter prisen for surfing i populære ferieland som Thailand, Tyrkia, USA og Mexico med opp mot 90 %.**

Datapriser er ofte en barriere for bruk og tilgjengelighet for reiseglade nordmenn. Komplett Mobil har som alle andre norske mobilselskap allerede tilpasset sine abonnement til de nye reglene, men utfordreren på markedet har ikke tenkt til å stoppe der. Selskapet lanserer nå også kraftige prisreduksjoner på data i andre populære feriemål for soltørste og eventyrlystne nordmenn.

* Vi er glade for å kunne tilby langt bedre datapriser til kundene våre som ønsker å dra til spennende feriedestinasjoner også utenfor EU. Vi vet i dag at mange ønsker å dele reiseopplevelsene sine med omverdenen og da er det fint for oss å kunne legge til rette for mindre bekymringer over dyre telefonregninger etter endt ferie, sier administrerende direktør Haakon Dyrnes.

Land som USA og Sveits reduseres med 50 % fra 1,99/MB til 0,99/MB. Andre destinasjoner som Tyrkia, Mexico, Australia, Japan, Canada og Sør-Afrika får en reduksjon i pris på 80 %, fra 9,99/MB til 1,99/MB. Thailand endres fra 9,99/MB til 0,99/MB, altså 90 % prisreduksjon. Da kan det fort lønne seg å vurdere om man skal endre abonnement før man setter seg på flyet.

**For mer informasjon, ta kontakt med:**

Haakon Dyrnes, administrerende direktør, Komplett Mobil, Mobil: 413 19 010